**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2016.(…...)**

**önkormányzati rendelete**

**Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról**

Martfű Város Önkormányzatának Képviselő-testülete Magyarország Alaptörvénye 32. cikk. (2) bekezdésében foglalt feladatkörében eljárva, Magyarország helyi önkormányzatairól szóló 2011. évi CLXXXIX. törvény 41. § (4) bekezdésében, 44-45. §-ában, 46. § (3) bekezdésében, 48. § (2) – (4) bekezdésében, 49. § (2) bekezdésében, 50. §-ában, 51. § (2) bekezdésében, 52. § (1) bekezdés n.) pontjában, 53. § (1) – (3) bekezdésében, 57. § (1), (2) bekezdésében, 68. § (2), (3) bekezdésében, 82. § (3) bekezdésében, 84. § (2) bekezdésében, 143. § (4) bekezdés a.) pontjában kapott felhatalmazás alapján, a Képviselő-testület bizottságai véleményének kikérésével Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendeletét az alábbiak szerint módosítja:

1. § Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet (továbbiakban: Rendelet) 23. § (1) bekezdésének „3 példányban,” szövegrésze helyébe a „2 példányban,” szövegrész lép.

2. § A Rendelet 24. § (3) bekezdésének „2 példányban” szövegrésze helyébe az „1 példányban” szövegrész lép.

3. § A Rendelet 40. § (4) bekezdésének „Művelődési és Szociális Irodájának vezetője” szövegrész helyébe a „képesítési követelményeknek megfelelő köztisztviselője” szövegrész lép.

4. § A Rendelet 53. § (2) bekezdésének „egy” szövegrésze helyébe az „egy vagy két” szövegrész lép.

5. § A Rendelet 1., 4., 5. melléklete helyébe e rendelet 1., 2., 3. melléklete lép.

6. § A rendelet 3. melléklete a.j. pontjának „pénzmaradvány” szövegrésze helyébe a „maradvány” szövegrész kerül.

7.§ A rendelet 3. melléklete II.1.a.) pontjának a.m. alpontja helyébe a következő rendelkezés lép:

a.m. Ellenőrzi a sportszervezetek által benyújtott, támogatásuk felhasználására vonatkozó számadást, jóváhagyja a civilszervezetek számadását.

8. § A Rendelet 3. melléklete II.1.a.) pontja a következő a.n. és a.o. alponttal egészül ki:

a.n. Ellenőrzi a Környezetvédelmi Alap felhasználásáról szóló Képviselő-testületi döntések végrehajtását.

a.o. Ellenőrzi a vagyonkezelésben lévő önkormányzati vagyon működtetését, melyről minden év június 30-ig összefoglaló jelentésben tájékoztatja a Képviselő-testületet.

Záró rendelkezések

9. § A rendelet 2016. május 1-jén lép hatályba, és 2016. május 2-án hatályát veszti.

Dr. Papp Antal Szász Éva

polgármester jegyző

1. melléklet a …./2016.(…….)

önkormányzati rendelethez[[1]](#footnote-1)

**Az állandó bizottságokra átruházott hatáskörök**

**I. PÉNZÜGYI, ÜGYRENDI ÉS VÁROSFEJLESZTÉSI BIZOTTSÁG**

1. Az önkormányzati vagyonnal történő gazdálkodás szabályai alapján előzetesen véleményezi az 5 millió forint értékhatár alatti korlátozottan forgalomképes vagyontárgyak szerzéséről, elidegenítéséről, megterheléséről, bérleti vagy használati jogának átengedéséről, vagy gazdasági társaságba való beviteléről szóló polgármesteri döntést.
2. Az önkormányzati vagyonnal történő gazdálkodás szabályai alapján előzetesen véleményezi a 3 millió forint értékhatár fölötti, de a 10 millió forint egyedi értékhatárt el nem érő forgalomképes ingó és ingatlan vagyon felett a tulajdonosi jogok gyakorlását.
3. Ellenőrzi a sportszervezetek részére nyújtott támogatások számadását, jóváhagyja a civil szervezetek számadását.

4. Gyakorolja a polgármester tekintetében az egyéb munkáltatói jogokat;

**II. OKTATÁSI, MŰVELŐDÉSI, SPORT, CIVIL ÉS EGYHÁZI KAPCSOLATOK BIZOTTSÁGA**

2. A civil szervezeteknek nyújtható támogatására vonatkozó pályázati eljárásban értékeli a benyújtott pályázatokat, javaslatot tesz a Képviselő-testületnek a döntésre.

**III. EGÉSZSÉGÜGYI, FOGLALKOZTATÁSI ÉS SZOCIÁLIS BIZOTTSÁG**

1. Gyakorolja a HPV elleni védőoltás biztosításáról szóló 19/2009.(X.30.) Rendeletben foglalt támogatásokkal kapcsolatos első fokú hatásköröket.
2. A Bursa Hungarica Felsőoktatási Önkormányzati ösztöndíj pályázattal kapcsolatban gyakorolja az önkormányzati rész megállapítására, felülvizsgálatára, a pályázatok rangsorolására, megszüntetésére, valamint a jogosulatlanul és rosszhiszeműen igénybe vett támogatás megtérítésre kötelezés hatásköreit, a formailag nem megfelelő, vagy határidőn túl benyújtott pályázatokat a bírálatból kizárja.

2. melléklet a …../2016.(……..)

önkormányzati rendelethez

**A Polgármesteri Hivatal szervezeti tagozódása**:

1. A Hivatal az alábbi belső szervezeti egységekre (irodákra) tagozódik:

a.) Pénzügyi és Adóügyi Iroda

b.) Műszaki Iroda

2. A szervezeti egységek nem jogi személyek.

3. A szervezeti egységek élén irodavezetők állnak.

3. A Hivatal azon feladatait, melyek nem tartoznak az 1. a.), b.) pont szerinti szervezeti egységek feladataihoz, a jegyző és az aljegyző látja el, illetve a jegyző és aljegyző irányításával történik a feladat ellátása.

A hivatal szervezeti ábrája:

Polgármester

Jegyző

aljegyző

**Műszaki iroda**  **Pénzügyi és Adóügyi Iroda**

irodavezető

iktató – postázó

ügykezelő

anyakönyvvezető

irodavezető

hatósági – szociális

ügyintéző

pénzügyi ügyintézők

7 fő

műszaki ügyintéző

adóügyi ügyintézők

2 fő

pályázati,energetikai

ügyintéző

szociális ügyintéző

ügykezelő

titkársági ügyintézők

2 fő

közterület-felügyelő

3. melléklet a ……/2016.(……...)

önkormányzati rendelethez

**A Martfűi Polgármesteri Hivatal munka- és ügyfélfogadási rendje**

A hivatal dolgozóinak munkarendje: hétfőtől – csütörtökig 7,30 órától 16,00 óráig, pénteken 7,30 órától 13,30 óráig tart.

A hivatal általános ügyfélfogadási rendje:

|  |  |  |
| --- | --- | --- |
| **Nap** | **De.:** | **Du.:** |
| Hétfő | 8,00-12,00 óráig | 13,00-18,00 óráig |
| Kedd | 8,00-12,00 óráig | nincs |
| Szerda | 8,00-12,00 óráig | 13,00-16,00 óráig |
| Csütörtök | nincs | 13,00 -16,00 óráig |
| Péntek | 8,00-12,00 | Nincs |

A hétfői napokon hosszított ügyfélfogadást tartó ügyintézők munkakezdése 10,00 óra.

A Pénztár nyitvatartási rendje:

|  |  |  |
| --- | --- | --- |
| **Nap** | **De.:** | **Du.:** |
| Hétfő | Nincs | 14,00-15,00 óráig |
| Kedd | Nincs | Nincs |
| Szerda | Nincs | 14,00-15,00 óráig |
| Csütörtök | Nincs | Nincs |
| Péntek | 09,00-10,00 óráig | Nincs |

Az ügyfeleknek lehetőséget kell biztosítani az ügyintézőkkel történő előzetes időpont egyeztetésre, mely azonban nem kötelező.

A polgármester és a jegyző minden héten hétfőn 10,00 – 12,00-ig fogadóórát tart.

1. [↑](#footnote-ref-1)